Ērgļu pamatskolas attīstības plāns 2026.–2029.gadam
[bookmark: _Hlk236995890]APSTIPRINU
Ērgļu pamatskolas direktore
Gaļina Kraukle
(datums skatāms elektroniskā paraksta laika zīmogā)
ĒRGĻU PAMATSKOLAS
ATTĪSTĪBAS PLĀNS
2026./2027.m.g.  – 2027./2028.m.g. - 2028./2029.m.g

Izstrādāts saskaņā ar
Ministru kabineta 10.08.2021. noteikumu Nr. 528
"Vispārējās izglītības iestāžu un profesionālās izglītības iestāžu
pedagoģiskā procesa un eksaminācijas centru profesionālās kvalifikācijas
ieguves organizēšanai obligāti nepieciešamā dokumentācija" 2.2. apakšpunktu,
Ministru kabineta 15.07.2016. noteikumu Nr. 480
"Izglītojamo audzināšanas vadlīnijas un informācijas,
mācību līdzekļu, materiālu un mācību un audzināšanas
metožu izvērtēšanas kārtība" 10.8. apakšpunktu



IEVADS
Attīstības plāns izstrādāts, par pamatu ņemot šādus principus – atbildība, patstāvība, sadarbība, vienlīdzība, iekļaušana un profesionalitāte.
Attīstības plāna izstrādē piedalījušās visas izglītības procesā iesaistītās mērķgrupas – iestādes pedagoģiskais kolektīvs, ņemot vērā izglītojamo, izglītojamo vecāku, vadības, tehnisko darbinieku redzējumu par viņu vajadzībām izglītības iestādē, pašvaldības un ārējo vērtētāju (izglītības iestādes vadītāja novērtēšanas process) ieteikumus.
I. IZGLĪTĪBAS IESTĀDI RAKSTUROJOŠIE RĀDĪTĀJI
	Īstenotās izglītības programmas
	Izglītojamo skaits
2023./2024.m.g.
	Izglītojamo skaits
2024./2025.m.g.
	Izglītojamo skaits
2025./2026.m.g.

	Vispārējās vidējās izglītības programma (kods 31016011)
	22
	11
	-

	Pamatizglītības programma (kods 21011111)
	173
	160
	159

	Speciālās pamatizglītības programma izglītojamajiem ar mācīšanās traucējumiem (kods 21015611)
	4
	5
	6

	Speciālās pamatizglītības programma izglītojamajiem ar garīgās attīstības traucējumiem (kods 21015811)
	3
	3
	2

	Izglītojamo skaits iestādē kopā
	202
	179
	167

	Raksturojošie rādītāji
	

	Nodrošinājums ar pedagogiem, atbalsta personālu, administrāciju
	Izglītības iestāde nodrošināta ar visiem priekšmeta skolotājiem.
Izglītības iestādē pieejams atbalsta personāls – pedagogu palīgi, sociālais un speciālais pedagogs, psihologs, logopēds, bibliotekārs, mūzikas terapeits. Skolā ir pagarinātās grupas skolotāji sākumskolas klasēs. Skolotājiem atbalstam iestādē ir IT mentors.
Administrāciju veido direktore, 0,6 likmes direktores vietniece izglītības jomā, 0,2 likmes direktores vietniece audzināšanas jomā, saimniecības pārzine.

	Īpašais piedāvājums jeb izglītības iestādes specializācija
	Izglītības iestādē tiek īstenotas speciālās izglītības programmas, kas nodrošina iekļaujošas skolas principu ievērošanu un izglītības pieejas nodrošinājumu pēc iespējas tuvāk izglītojamā dzīves vietai. Katru mācību gadu izglītojamiem piedāvātas dažādas interešu izglītības programmas. 
Katru mācību gadu tiek pilnveidots Ērgļu pamatskolas plānotājs 1.-6.klasei un motivācijas spēle "Zīļu spēle", lai attīstītu un pilnveidotu izglītojamo prasmes un talantus.
Skolā iekārtots atbalsta kabinets, kurā darbosies logopēds, speciālais pedagogs un nepieciešamības gadījumā skolotaja palīgi, lai nodrošinātu mācību atbalstu izglītojamajiem, kuriem tas nepieciešams.
Izglītības iestādē ir karjeras konsultants, kurš sniedz individuālās konsultācijas izglītojamajiem. Karjeras izglītību integrē mācību un audzināšanas procesā, sekmējot skolas, vecāku un kopienas sadarbību.

	Izglītības kvalitāti raksturojošie rādītāji:

	Vidējie statistiskie mācību sasniegumi ikdienas mācību darbā
	2025./2026.m.g. 4.-6. klašu grupā 37% skolēnu bija optimāli mācību sasniegumi, 58% - pietiekami, 5% - nepietiekami. 7.-9. klašu grupā 26% skolēnu bija optimāli mācību sasniegumi, 62% - pietiekami, 6% - nepietiekami

	Vidējie statistiskie mācību sasniegumi valsts pārbaudes darbos pamatizglītības programmas apguves noslēgumā
	2025./2026.m.g. vidējie vērtējumi 9.klases skolēniem: monitoringa darbā angļu valodā 9 -  70%;  centralizētajā eksāmenā latviešu valodā -51%;  centralizētajā eksāmenā matemātikā - 55%.

	Dalība un sasniegumi olimpiādēs, konkursos
	2. posma olimpiādēs iegūtas godalgotas vietas - angļu valodā (2. vieta), fizikā (2. vieta), matemātika (1. vieta un 2. vieta), vēsturē (3.vieta), latviešu valodā un vizuālajā mākslā (atzinības), 3. klases kombinētajā olimpiādē (atzinība). Ar labiem rezultātiem viens skolēns piedalījās 3. posma matemātikas olimpiādē. Novada konkursā “Iedvesmojies un radi-Madonai 100” iegūta 3. vieta. Labus rezultātus skolēni ieguvuši skatuves runas un skaļās lasīšanas konkursos. Valsts konkursā “Vēsture ap mums” iegūta 3. vieta.

	Izglītības kvalitātes mērķis
	Valsts pārbaudes darbu procentuālie rādītāji ir līdzvērtīgi vai augstāki par rādītājiem valstī. Izglītojamie ar augstiem mācību sasniegumiem – 10% un vairāk. Izglītojamie ar nepietiekamiem vērtējumiem – mazāk par 10%.

	Sasniegumi:
	
	

	Kategorijā "Atbilstība mērķiem"
	Īstenojot izglītības programmu, izglītības iestādē tiek ieviestas valsts un novada noteiktās prioritātes.
Pedagoģiskajam personālam ir izpratne par to, kā valsts noteiktās prioritātes tiek ieviestas ikdienas mācību darbā, par šiem jautājumiem notiek savstarpēja pieredzes apmaiņa starp pedagogiem.
Izglītības iestādē tiek īstenotas dažāda veida interešu izglītības programmas, kas izglītojamiem nodrošina iespējas pilnveidoties un iegūt daudzpusīgu, kvalitatīvu izglītību.
Izglītojamie uzrāda labus sasniegumus olimpiādēs, konkursos, sacensībās novada un valsts mērogā.
Izglītības iestādē tiek veikts sistemātisks audzināšanas darba izvērtējums.
Izglītības iestāde nodrošina mācību sasniegumu izaugsmi neatkarīgi no izglītojamā sociālekonomiskā stāvokļa, dzimuma, dzimtās valodas, ienākumu līmeņa ģimenē, vecāku izglītības u.c. rādītājiem.
Izglītojamiem tiek nodrošinātas individuālas karjeras un grupu nodarbības, lai saņemtu informāciju un atbalstu izglītības turpināšanai un nodarbinātībai.

	Kategorijā "Kvalitatīvas mācības"
	Izglītības iestādē tiek īstenota atbalsta sistēma mācību sasniegumu uzlabošanai, savlaicīgi identificējot izglītojamos ar zemiem mācību sasniegumiem.
Stundās tiek īstenota diferencēšana, izmantojot dažādas mācību metodes un paņēmienus, sniegti atbalsta pasākumi.
Pedagogiem ir nepieciešamā izglītība un profesionālā kvalifikācija, kas regulāri tiek paaugstināta un fiksēta VIIS.
Pedagoģiskais personāls izmanto iespēju saņemt sava darba novērtējumu, regulāri veicot savstarpējo stundu vērošanu.
Izglītības kvalitātes veicināšanai tiek organizētas trīspusējas tikšanās skolā, iesaistoties klašu audzinātājiem un pedagogiem, izglītojamajiem un viņu vecākiem.

	Kategorijā "Iekļaujoša vide"
	Izglītības iestādē dažādām mērķgrupām ir vienota izpratne par iespējamajiem faktoriem, kuri ietekmē izglītības pieejamību, nodrošinot piemērotu atbalstu izglītojamā spējām, vajadzībām un interesēm.
Izglītības iestāde nodrošina pietiekamu vides pieejamību un izglītības programmas pielāgošanu izglītojamajiem ar speciālām vajadzībām.
Atbilstoši ārējo normatīvo aktu prasībām izglītības iestāde ir izstrādājusi iekšējās kārtības un drošības noteikumus.
Izglītības iestādē kā prioritārā vērtība izvirzīta atbildība, kas balstīta cieņpilnā komunikācijā un rīcībā, pienākumos un savstarpējā uzticēšanās.
Izglītības iestādei ir atbilstošs dažādu materiāltehnisko resursu klāsts, kas ir nepieciešams un izmantojams, lai īstenotu izglītības programmas.
Skolā tiek realizēts Eiropas Savienības Atveseļošanās fonda projekta Nr.3.1.1.5.i.0/1/24/I/CFLA/005 "Madonas novada pašvaldības izglītības iestāžu infrastruktūras pilnveide un aprīkošana" īstenošana.zglītības,kura ietvaros iestādē tiks atjaunotas telpas, lai tās būtu mūsdienīgas, estētiski pievilcīgas, atbilstu normatīvajām prasībām un veicinātu mācīšanos.

	Kategorijā "Laba pārvaldība"
	Izglītības procesā iesaistītajām pusēm ir vienota un visiem saprotama skolas iekšējā darba organizācija, sasniedzamie rezultāti un rīcība neskaidrību gadījumos.
Tiek uzturēta regulāra sadarbība ar dibinātāju, Izglītības pārvaldi un Ērgļu pagasta pārvaldi, lai plānotu izglītības iestādes attīstību un turpmākās darbības virzienus.
Izglītības iestādē ir demokrātisks vadības stils, un lēmumu pieņemšanā tiek respektētas iesaistītās puses.
Vadītājam ir atbilstošas zināšanas, kuras tiek pielietotas, lai plānotu un uzraudzītu audzināšanas, mācīšanas un mācīšanās norisi izglītības iestādē.
Izglītības iestādē izveidota skolēnu dome un Iestādes padome, kur tiek pārstāvētas visu vecāku un izglītojamo intereses un viedokļi.

	Citi būtiski rādītāji:
	
	

	Interešu izglītība, projekti
	Izglītības iestādē tiek realizētas dažādas interešu izglītības programmas un ārpusstundu nodarbības: koris, tautiskās dejas,  futbols, volejbols, robotika, skolas dārzs, žurnalistika, teātra māksla. Izglītības ietādē aktīvi darbojas  Jaunsargi.
Realizēts projekts "Ērgļu skolas stadiona pārbūve un teritorijas labiekārtošana".
Tiek realizēts Eiropas Savienības Atveseļošanās fonda projekta Nr.3.1.1.5.i.0/1/24/I/CFLA/005 "Madonas novada pašvaldības izglītības iestāžu infrastruktūras pilnveide un aprīkošana" īstenošana.
Dalība projektos: STEM projekts, "Skola – kopienā", "Sporto visa klase", "Start (IT) tehnoloģiju bibliotēka"; Skolēnu domes projekts "Kontakts",“Latvijas skolas soma”.
Sadarbībā ar Latvijas Sporta federācijas padomi Ērgļu pamatskolā notiek Latvijas skolu Ziemas fetivāls. 
Izglītības iestādē ir notikušas Latvijas mēroga futbola sacensības un Jaunsargu nometnes.
Izglītības iestādei ir sadraudzības partneri no Ķelnes-Reizīkas, kura ietvaros tiek veidotas skolēnu nometnes.
2026./2027.m.g. tiks realizēts "ERASMUS+" projekts Nr. 2026-1-LV02-KA154-YOU-000394183 "SpeakUp Ērgļi".


II. VĪZIJA, MISIJA, STRATĒĢISKIE MĒRĶI, UZDEVUMI
Ērgļu pamatskolas attīstības plāna 2026.–2029.gadam izstrādē ņemti vērā nacionāla, reģionāla un novada mēroga attīstības plānošanas dokumenti un tajos noteiktie mērķi un prioritātes izglītības jomā.
STRATĒĢISKĀS ATTĪSTĪBAS IETVARS
	Politikas plānošanas dokuments
	Politikas plānošanas dokumenta mērķi un prioritātes izglītības jomā

	Latvijas ilgtspējīgas attīstības stratēģija līdz 2030.gadam
	Ilgtermiņa attīstības plānošanas dokuments. Tajā uzsvērta nepieciešamība pēc paradigmas maiņas izglītībā, kurā vecāki, pedagogi, izglītojamie un mācību iestādes apzinās savu līdzatbildību kvalitatīvas izglītības nodrošināšanā. Prioritārie rīcības virzieni: izglītības pieejamība un pārmaiņas izglītības procesa organizācijā; izglītības iestāde kā sociālā tīklojuma centrs; kontekstuāla izglītība un skolotāja profesijas maiņa; e-izglītības iestāde un informācijas tehnoloģiju izmantošana; izglītošanās mūža garumā.

	Latvijas Nacionālais attīstības plāns 2021.–2027.gadam
	Nacionāla līmeņa attīstības stratēģija ar ilgtermiņa un vidēja termiņa sasniedzamajiem rezultātiem, kas vērsti uz sabiedrības paradumu maiņu, tiecoties uz augstāku dzīves kvalitāti, zinošāku sabiedrību, gudrāku uzņēmējdarbību un lielāku atbildību par vides kvalitāti Latvijā. Rīcības virzieni: zinātnes izcilība sabiedrības attīstībai, tautsaimniecības izaugsmei un drošībai; kvalitatīva, pieejama, iekļaujoša izglītība.

	Izglītības attīstības pamatnostādnes 2021.–2027.gadam "Nākotnes prasmes nākotnes sabiedrībai"
	Vidēja termiņa politikas plānošanas dokuments izglītības nozarē, aptverot visus izglītības veidus un pakāpes, fokusējoties uz kvalitātes, efektivitātes, pieejamības un sadarbības aspektiem. Izglītības attīstības mērķi: augsti kvalificēti, kompetenti un uz izcilību orientēti pedagogi; mūsdienīgs, kvalitatīvs un uz darba tirgū augsti novērtētu prasmju attīstīšanu orientēts izglītības piedāvājums; atbalsts ikviena izaugsmei; ilgtspējīga un efektīva izglītības sistēmas un resursu pārvaldība.

	Vidzemes plānošanas reģiona ilgtspējīgas attīstības stratēģija 2030
	2030.gadā visā reģionā iedzīvotājiem jebkurā vecumā ir pieejama kvalitatīva un daudzpusīga izglītība. Izglītības saturs atbilst nacionālajām un globālajām attīstības tendencēm un ir pieskaņots reģiona specializācijai. Samazinājies to bērnu skaits, kuri priekšlaicīgi pamet mācību iestādes. Izglītības process balstās uz inovatīvām mācību metodēm, veicinot darbam nepieciešamo prasmju apguvi, radošumu un uzņēmējspējas.

	Madonas novada attīstības programma
	Madonas novada stratēģiskais mērķis – sekmēt sabiedrības izglītību, sociālo nodrošinātību, veselīgu un aktīvu dzīvesveidu. Ilgtermiņa prioritātes izglītības nozarē: kvalitatīvs un laikmetīgs izglītības pakalpojumu piedāvājums iedzīvotāju izaugsmei un pārmaiņu spējai visa mūža garumā; efektīva un ilgtspējīga izglītības nozares organizācija un resursu pārvaldība; vērtīborientēta, atvērta un uz cieņpilnu sadarbību vērsta izglītības kultūra. Rīcības virzienu vidējā termiņa prioritātes: mūsdienīga un kvalitatīva izglītības satura un procesa nodrošināšana; personālresursu izglītībā nodrošināšana un attīstība; izglītojošas, iekļaujošas un attīstošas mācību vides veidošana; efektīvas izglītības pārvaldības un sadarbības veicināšana.


 

IZGLĪTĪBAS IESTĀDES VĪZIJA: Ērgļu pamatskolā apzināti un atbildīgi mācāmies, ar prieku sadarbojamies un gūstam panākumus.
MISIJA: Nodrošināt kvalitatīvu izglītību un personības izaugsmi ikvienam, kurš mācās, attīstot 21.gadsimta prasmes – moderno tehnoloģiju lietošanu, komunikācijas prasmes, iniciatīvu un radošumu.
VĒRTĪBAS:
Atbildība – izprot un izvirza mācīšanās mērķus, respektējot cita cilvēka cieņu un brīvību.
Patstāvība – spēja pieņemt atbildīgus lēmumus.
Sadarbība – izprot un vada savas emocijas, veido saliedētu un darbīgu kolektīvu.
STRATĒĢISKAIS MĒRĶIS: Attīstoša, atbalstoša un iekļaujoša mācību vide, kas nodrošina valsts izglītības standartā noteikto izglītības mērķu sasniegšanu un veicina katra izglītojamā individuālo sasniegumu, spēju un talantu izaugsmi.
UZDEVUMI:
1. Organizēt regulāru un mērķtiecīgu sadarbību ar izglītojamo likumiskajiem pārstāvjiem.
2. Veidot attīstošu, iekļaujošu mācību vidi, nodrošinot vienlīdzīgas izglītības iespējas katram izglītojamajam.
3. Nodrošināt mūsdienīgu mācību procesu, attīstot izglītojamo zināšanas, prasmes un kompetences.
4. Ieviest atbalsta sistēmu, kas stiprina pedagogu profesionālo kapacitāti un atbalsta personāla resursu nodrošinājumu.
5. Pilnveidot iestādes infrastruktūru un materiāltehniskos resursus kvalitatīvai izglītības programmu īstenošanai.


III. IZGLĪTĪBAS IESTĀDES ATTĪSTĪBAS PRIORITĀTES 2026./2027.–2028./2029. MĀCĪBU GADĀ
	
	2026./2027. m.g.
	2027./2028. m.g.
	2028./2029. m.g.

	1. KATEGORIJA - Atbilstība mērķiem

	ELEMENTS
	1.1. Kompetences un sasniegumi
	
	Izglītojamo individuālās izaugsmes un mācību sasniegumu dinamikas veicināšana.
	

	
	1.2. Izglītības turpināšana un nodarbinātība
	
	
	Individuāls atbalsts ikvienam izglītojamam veiksmīgai pārejai uz nākamo izglītības pakāpi.

	
	1.3. Vienlīdzība un iekļaušana
	Vienlīdzīgas iespējas iekļaujošā vide, veicinot cieņpilnu attieksmi, sadarbību un ikviena izglītojamā individuālo vajadzību ievērošanu.
	
	

	2. KATEGORIJA  - Kvalitatīvas mācības

	ELEMENTS
	2.1. Mācīšana un mācīšanās
	Summatīvās un formatīvās vērtēšanas pieejas un vērtēšanas rīku objektīva un daudzveidīga lietošana.
	Izglītojamo refleksijas un sava mācīšanās procesa monitoringa prasmju attīstība.
	  Caurviju prasmju (kritiska domāšana, jaunrade, pašvadīta mācīšanās) sistēmiska attīstība katrā mācību stundā, veicinot skolēnu spēju lietot zināšanas reālās dzīves situācijās.

	
	2.2. Pedagogu profesionālā kapacitāte
	
	
	Komandas sadarbība, zināšanu apmaiņa un sistēmiska pieredzes pārnese.

	
	2.3. Izglītības programmu īstenošana
	
	Saskaņota pedagoģiskā darbība kvalitatīvai izglītības programmu īstenošanai.
	

	3. KATEGORIJA - Iekļaujoša vide

	ELEMENTS
	3.1. Pieejamība
	
	Individuālā atbalsta sistēmas un 
diferencētas mācīšanās stiprināšana.
	

	
	3.2. Drošība un psiholoģiskā labklājība
	Iekļaujošas vides un labbūtības veicināšana, balstoties skolas pamatvērtībās.
	
	

	
	3.3. Infrastruktūra un resursi
	Mācību resursu un materiāltehniskās bāzes mērķtiecīga paplašināšana.

	4. KATEGORIJA Laba pārvaldība

	ELEMENTS
	4.1. Administratīvā efektivitāte
	
	
	Digitālo risinājumu un procesu automatizācijas paplašināšana.

	
	4.2. Vadības profesionālā kapacitāte
	
	Vadības komandas sadarbība un pedagoģiskā līderība.
	

	
	4.3. Atbalsts un sadarbība
	Mērķtiecīga sadarbība ar vietējās kopienas un sadarbības partneriem un vecākiem, veicinot karjeras izglītību un attīstot nākotnes prasmes.
	
	



IV. IZGLĪTĪBAS IESTĀDES ATTĪSTĪBAS PRIORITĀŠU SASNIEDZAMIE REZULTĀTI UN IEVIEŠANAS GAITA
Šajā nodaļā detalizēti atspoguļoti katras attīstības prioritātes ietvaros sasniedzamie rezultāti, veicamās darbības un dati, kas liecina par sasniegto, balstoties uz Ērgļu pamatskolas izglītības darba prioritātēm un to turpmāko attīstību plāna periodā.
	1. KATEGORIJA: ATBILSTĪBA MĒRĶIEM

	PRIORITĀTE: Vienlīdzīgas iespējas iekļaujošā vide, veicinot cieņpilnu attieksmi, sadarbību un ikviena izglītojamā individuālo vajadzību ievērošanu. (2026./2027.m.g.)

	ELEMENTS “Vienlīdzība un iekļaušana”
	Ieviešanas gaita

	
	Sasniedzamais rezultāts
	Kvalitatīvi: 
Skolā pastāv izteikta cieņas un empātijas gaisotne, kurā ikviens izglītojamais jūtas pieņemts, drošs un novērtēts neatkarīgi no viņa zināšanām, spējām, sociālā stāvokļa.
Pedagogi un atbalsta personāls mērķtiecīgi pielāgo mācību saturu un metodes, ievērojot katra skolēna individuālās vajadzības un mācīšanās tempu.
Skolā darbojas cieša un regulāra sadarbības komanda (skolotāji, atbalsta personāls, vecāki), nodrošinot vienotu izpratni un saskaņotu rīcību skolēna izaugsmei. Skolas kopienā tiek lietotas pozitīvas uzvedības veicināšanas metodes, mazinot diskriminācijas un mobinga riskus. 

	
	
	Kvantitatīvi: 
100% izglītojamiem, kuriem nepieciešami atbalsta pasākumi vai individuālais izglītības plāns, tie ir izstrādāti un regulāri (vismaz 2 reizes gadā) pārskatīti.
Vismaz 85% skolēnu un vecāku ikgadējā aptaujā apstiprina, ka skolas vide ir droša, pieņemoša un cieņpilna.
Vismaz 2 reizes mācību gadā katram atbalsta programmas skolēnam tiek noorganizēta individuālā progresa sanāksme ar vecāku un atbalsta komandas līdzdalību.
Vismaz 90% skolas pedagogu mācību gada laikā ir apmeklējuši profesionālās pilnveides pasākumus par iekļaujošo izglītību vai uzvedības atbalsta stratēģijām.

	
	Veicamās darbības: 
Izveidot sanāksmju grafiku atbalsta personālam un mācību priekšmetu skolotājiem, lai analizētu skolēnu vajadzības, saskaņotu IIP un novērtētu dinamiku.
Organizēt mērķtiecīgus seminārus un pieredzes apmaiņas nodarbības par diferencētu mācīšanu, uzvedības vadību un iekļaujošās vides veidošanu klasē.
Pielāgot skolas fizisko vidi (ierīkots atbalsta kabinets), mācību materiālus un digitālos resursus, padarot tos viegli pieejamus un uztveramus skolēniem ar dažādām vajadzībām.
Ieviest klasēs un skolas mērogā regulāras sociāli emocionālo prasmju nodarbības, kas attīsta empātiju, cieņu un sadarbību starp vienaudžiem (KIVA programmas ieviešana).
	Dati, kas par to liecina: 
1. Anketas.
2. Individuālie izglītības plāni.
3. Atbalsta personāla plāns.
4. Dati VIIS (pedagogu izglītība)

	PRIORITĀTE:  Izglītojamo individuālās izaugsmes un mācību sasniegumu dinamikas veicināšana.  (2027./2028. m. g.)

	ELEMENTS  “Kompetences un sasniegumi”
	Ieviešanas gaita

	
	Sasniedzamais rezultāts
	Kvalitatīvi:
Skolā darbojas caurspīdīga un sistēmiska pieeja katra skolēna snieguma izsekošanai, novērtējot individualizēto progresu, nevis tikai summatīvo vērtējumu.
Skolotāji sniedz un skolēni ikdienā izmanto atbalstošu, attīstošu atgriezenisko saiti, lai izprastu savas stiprās puses un nākamos soļus izaugsmei.
Skolēni prot atpazīt savus mācīšanās ieradumus, spēj patstāvīgi izvirzīt sasniedzamos mērķus un izsekot savai personīgajai virzībai mācību procesā.
Skolas atbalsta un pedagoģiskais personāls proaktīvi identificē mācīšanās grūtības vai stagnāciju un operatīvi nodrošina atbilstošus pielāgojumus.

	
	
	Kvantitatīvi: 
Vismaz 80% skolēnu uzrāda pozitīvu dinamiku vai stabilu sniegumu nozīmīgākajos diagnosticējošajos un summatīvajos darbos mācību gada ietvaros.
Katrā mācību priekšmetā un klasē vismaz 2 reizes gadā tiek veikta un dokumentēta apkopojoša izaugsmes datu analīze.
Vismaz 90% skolēnu piedalās individualizētajās trīspusējās (skolēns–skolotājs–vecāks) mācību izaugsmes sarunās vismaz 1 reizi mācību gadā.
Vismaz 75% no tiem skolēniem, kuriem piemēroti papildu mācību atbalsta pasākumi, 3 mēnešu laikā paaugstina savu sniegumu.

	
	Veicamās darbības:
Organizēt skolotāju sadarbības grupas, kurās tiek izstrādāti un praktiski demonstrēti efektīvi atgriezeniskās saites sniegšanas rīki un izaugsmes vērtēšanas kritēriji.
Turpināt pilnveidot Ērgļu pamatskolas plānotājus 1.-6.klasei , kurā skolēni kopā ar klases audzinātāju/priekšmeta skolotāju fiksē savus mācību mērķu un regulāri pārskata savu virzību. 
Uzsākt darbu pie izaugsmes dienasgrāmatās 7.-9.klasei.
[bookmark: _xpi2vfv3wcjz][bookmark: _3znysh7]Pārskatīt konsultāciju grafiku un saturu, nodrošinot personalizētu pieeju gan skolēniem ar mācīšanās grūtībām, gan skolēniem ar augstiem sasniegumiem.
	Dati, kas par to liecina: 
1. E-klases dati (skolēnu mācību sasniegumi, izaugsmes dinamika).
1. Stundu vērošanas dati.
1. Skolēnu, vecāku aptauju rezultāti.
1. Konsultāciju apmeklējuma uzskaite.
1. Ērgļu pamatskolas plānotājs.

	[bookmark: _1fob9te]PRIORITĀTE:  Individuāls atbalsts ikvienam izglītojamam veiksmīgai pārejai uz nākamo izglītības pakāpi.   (2028./2029. m. g.)

	ELEMENTS 
“Izglītības turpināšana un nodarbinātība”
	Ieviešanas gaita






	
	Sasniedzamais rezultāts
	Kvalitatīvi: 
Skolēniem ir skaidra izpratne par savām interesēm, stiprajām pusēm un karjeras iespējām, ļaujot pieņemt pamatotus lēmumus par tālāko izglītības ceļu.
Skolā darbojas pārejas atbalsta mehānisms ( 1. klases, 4. klases, 7. klases līmenī, gan pārejā uz vidusskolu/profesionālo izglītību), kas mazina stresa līmeni un atvieglo pielāgošanos jauniem prasību līmeņiem.
Nodrošināta regulāra pedagoģiskās un atbalsta informācijas apmaiņa starp klasēm un izglītības posmu skolotājiem, saglabājot izpratni par katra bērna individuālajām vajadzībām un atbalsta pasākumiem.
Vecāki ir savlaicīgi informēti un aktīvi iesaistīti bērna pārejas posma plānošanā, izprotot atbalsta rīkus un vidusskolu/profesionālo skolu uzņemšanas nosacījumus.

	
	
	Kvantitatīvi: 
100% no 9. klašu absolventiem sekmīgi uzsāk mācības nākamajā izglītības pakāpē (vispārējā vidējā vai profesionālajā izglītībā)
100% 9. klašu skolēnu (un vismaz 80% 4. un 7. klašu skolēnu) ir saņēmuši vismaz vienu individualizētu karjeras vai adaptācijas konsultāciju mācību gada laikā.
Vismaz 85%  9. klašu skolēnu un viņu vecāku aptaujā apstiprina, ka saņemtais atbalsts tālākizglītības izvēlē un valsts pārbaudījumu sagatavošanā ir bijis pietiekams un kvalitatīvs.
100% pirmo, ceturto un septīto klašu skolēniem pirmajā mācību pusgadā tiek veikts adaptācijas novērtējums un identificēti nepieciešamie atbalsta pasākumi.

	
	Veicamās darbības: 
Organizēt karjeras attīstības atbalsta pasākumus (ēnu dienas, izglītības iestāžu apmeklējumus, profesionāļu meistarklases)
 un individuālās pārrunas ar pedagoģi karjeras konsultantu katram absolventam.
Pārejas posmu (1., 4., 7. un 9. klases) adaptācijas pasākumu plāna izstrāde.
Izveidot un ieviest kārtību ar mērķtiecīgām nodarbībām un iepazīšanās aktivitātēm, kas palīdz skolēniem iepazīt jaunus skolotājus, mācību prasības un vidi.
Noorganizēt sākumskolas, pamatskolas posma un atbalsta komandas skolotāju kopīgās starpposmu sanāksmes, lai nodrošinātu nepārtrauktu atbalsta plānu un diagnosticējošo datu nodošanu.
Organizēt mērķtiecīgas informatīvās sapulces un meistarklases par valsts pārbaudījumu kārtību, uzņemšanas kritērijiem nākamajā izglītības pakāpē un stresa vadības paņēmieniem eksāmenu un adaptācijas laikā.
	Dati, kas par to liecina: 
1. Karjeras konsultāciju un pasākumu apmeklējuma uzskaite.
2. Adaptācijas novērtējuma veidlapas (1., 4., 7. klasei).
3. Absolventu tālākizglītības gaitas dati (VIIS).
4. Skolēnu un vecāku aptauju rezultāti.



	2. KATEGORIJA: KVALITATĪVAS MĀCĪBAS

	PRIORITĀTE: Summatīvās un formatīvās vērtēšanas pieejas un vērtēšanas rīku objektīva un daudzveidīga lietošana. (2026./2027. m. g.)

	ELEMENTS 
 “Mācīšana un mācīšanās”
	Plānotie sasniedzamie rezultāti un ieviešanas gaita

	
	Sasniedzamais rezultāts
	Kvalitatīvi: 
Skolēni izprot katra uzdevuma vērtēšanas kritērijus pirms darba uzsākšanas un spēj izmantot saņemto formatīvo atgriezenisko saiti sava snieguma uzlabošanai.
Skolotāju kolektīvā ir vienota izpratne par summatīvo un formatīvo vērtēšanu, nodrošinot taisnīgus, starppriekšmetu līmenī saskaņotus kritērijus un vērtēšanas apjomu.
Pedagogi ikdienas procesā mērķtiecīgi variē vērtēšanas formas (pašvērtējums, savstarpējais vērtējums, praktiskie darbi, digitālie testi, projekti), atbilstoši plānotajam sasniedzamajam rezultātam.
Formatīvās vērtēšanas datus skolotāji izmanto nevis atzīmju likšanai, bet operatīvai mācību procesa korekcijai un individualizēta atbalsta sniegšanai stundā.

	
	
	Kvantitatīvi:
Vismaz 80% no e-klase  reģistrētajiem starprezultātiem nodrošina aprakstošu formatīvo atgriezenisko saiti, nevis tikai procentuālu vai ballu novērtējumu.
100% summatīvo pārbaudījumu darbiem ir iepriekš izstrādāti un skolēniem pieejami vērtēšanas kritēriji,  tie ir pārskatāmi plānoti skolas pārbaudes darbu kalendārā.
Vismaz 85% skolēnu aptaujā apstiprina, ka viņiem vienmēr/ gandrīz vienmēr ir skaidrs, kāpēc saņemts konkrētais vērtējums un kas jādara snieguma uzlabošanai.
100% pedagogu mācību gada laikā piedalās vismaz 2  metodiskajās darbnīcās/pieredzes apmaiņas pasākumos par objektīvu un daudzveidīgu vērtēšanu.

	
	Veicamās darbības: 
Izstrādāt un nostiprināt skaidras vadlīnijas par formatīvās un summatīvās vērtēšanas proporciju, apjomu un atgriezeniskās saites sniegšanas formām visos mācību priekšmetos.
Metodiskajās sanāksmēs izstrādāt un koplietot praktiskas vērtēšanas rubrikas, pašvērtējuma lapas un digitālos rīkus dažādiem mācību darbu veidiem.
Organizēt pedagogu savstarpējo stundu vērošanas ciklu, fokusējoties uz formatīvās atgriezeniskās saites sniegšanas efektivitāti un skolēnu pašvadības veicināšanu vērtēšanas procesā.
Ieviest regulāras (reizi semestrī) priekšmetu skolotāju un vadības sanāksmes, lai analizētu summatīvo darbu rezultātu objektivitāti, korelāciju ar valsts pārbaudījumu rādītājiem un plānotu korekcijas pasākumus.
	Dati, kas par to liecina: 
1.	Skolas vērtēšanas kārtības dokuments.
2.	Stundu vērošanas protokoli.
3.	E-klases dati par formatīvo vērtējumu.
4.	Skolēnu aptauju rezultāti.
5.	Metodisko sanāksmju protokoli.

	PRIORITĀTE:  Izglītojamo refleksijas un sava mācīšanās procesa monitoringa prasmju attīstība.         (2027./2028. m. g.)

	ELEMENTS
“Mācīšana un mācīšanās
	Plānotie sasniedzamie rezultāti un ieviešanas gaita

	
	Sasniedzamais rezultāts
	Kvalitatīvi: 
Skolēni refleksiju uztver nevis kā mehānisku pienākumu, bet kā dabisku un vērtīgu mācību procesa sastāvdaļu, kas palīdz saprast pašu mācīšanās veidu un stratēģijas.
Skolēni spēj patstāvīgi identificēt savas mācīšanās grūtības un kļūdas, kā arī piemeklēt vai lūgt atbilstošus resursus un stratēģijas to novēršanai.
Skolēni atpazīst savu izaugsmes dinamiku un prot patstāvīgi koriģēt savus mācīšanās ieradumus, lai sasniegtu pašu izvirzītos vai skolotāja piedāvātos mācību mērķus.
Pedagogi izmanto skolēnu refleksijas datus, lai mērķtiecīgi mainītu mācīšanas tempu, metodes un sniegtu atbalstu tieši tajos posmos, kur izglītojamajiem tas visvairāk nepieciešams.

	
	
	Kvantitatīvi:
Vismaz 85% skolēnu aptaujā apstiprina, ka viņi prot patstāvīgi novērtēt savas stiprās puses un jomas, kurās nepieciešami uzlabojumi pirms summatīvā vērtējuma saņemšanas.
100% 4.–9. klašu skolēnu izmanto fizisku vai digitālu izaugsmes/refleksijas rīku, kurā vismaz reizi mēnesī fiksē un pārskata savu mācīšanās progresu.
Vismaz 90% skolas skolotāju ir piedalījušies pieredzes apmaiņas semināros par strukturētu refleksijas rīku izstrādi un mācīšanās monitoringa vadīšanu.

	
	Veicamās darbības: 
Ieviest obligātu 3–5 minūšu refleksijas posmu stundas beigās, pakāpeniski mācot skolēniem lietot aprakstošu un analītisku valodu par savu mācīšanās procesu.
Integrēt stundās regulāras mērķu pārvērtēšanas darbības (piemēram, semestra sākumā un vidū), kurās skolēns kopā ar skolotāju analizē savu pieteikto mērķu izpildi.
Organizēt skolotāju sanāksmes, kurās pedagogi analizē skolēnu refleksiju rezultātus, lai saskaņotu prasības un pielāgotu mācību stratēģijas starppriekšmetu līmenī.
	Dati, kas par to liecina: 
1. Skolēnu refleksijas un pašvērtējuma lapas, izaugsmes dienasgrāmatas.
2. Stundu vērošanas dati.
3. Skolēnu aptauju rezultāti.
4. Pedagoģisko sēžu prorokoli.

	PRIORITĀTE: Caurviju prasmju (kritiska domāšana, jaunrade, pašvadīta mācīšanās) sistēmiska attīstība katrā mācību stundā, veicinot skolēnu spēju lietot zināšanas reālās dzīves situācijās.  (2028./2029. m.g )

	ELEMENTS  
“Mācīšana un mācīšanās”
	Plānotie sasniedzamie rezultāti un ieviešanas gaita

	
	Sasniedzamais rezultāts
	Kvalitatīvi: 
Skolēni izprot stundās apgūstamo tēmu praktisko pielietojumu un spēj saskatīt sakarības starp dažādiem mācību priekšmetiem un sadzīves situācijām.
Pedagogi mācību procesā regulāri integrē atvērtā tipa uzdevumus, pētnieciskos darbus un kompleksas problēmsituācijas, kas prasa kritisko analīzi un jaunradi.
Skolēni mērķtiecīgi izmanto pašvadītas mācīšanās paņēmienus — spēj patstāvīgi plānot darba gaitu, izvēlēties piemērotākos resursus un rast radošus risinājumus.
Skolas skolotāju kolektīvā valda vienota izpratne un metodiskā pieeja par to, kā caurviju prasmes tiek mērķtiecīgi plānotas, attīstītas un vērtētas ikdienas mācību priekšmetos.

	
	
	Kvantitatīvi:
Vismaz 75% no visām vērtējamām mācību tēmām satur vismaz vienu kompleksu vai uz reālās dzīves situāciju balstītu uzdevumu.
Katrā pamatskolas posma klasē mācību gada laikā tiek īstenoti vismaz 2 starpdisciplināri projekti vai integrētās mācību dienas.
Vismaz 80% vadības un kolēģu vērotajās stundās tiek fiksēta mērķtiecīga un strukturēta vismaz vienas caurviju prasmes attīstība.
Vismaz 85% 5.–9. klašu skolēnu aptaujā apstiprina, ka mācību stundās iegūtās prasmes viņi prot un spēj izmantot ikdienas dzīvē/ ārpusstundu aktivitātēs. 

	
	Veicamās darbības:
Metodiskajās sanāksmēs izstrādāt un koplietojamā skolas datubāzē uzkrāt starpdisciplinārus, uz dzīves situācijām balstītus uzdevumus un praktisko darbu paraugus katrā mācību jomā. 
Organizēt ikmēneša starpdisplīnārās skolotāju darba grupas, lai saskaņotu mācību saturu un plānotu kopīgus projektus, kuros integrētas kritiskās domāšanas un jaunrades metodes.
Pielāgot mācību kabinetus un digitālos rīkus, nodrošinot pieeju pētnieciskās darbības un eksperimentu veikšanai nepieciešamajiem materiāliem un informācijas avotiem.
Izstrādāt un ikdienas stundās ieviest skaidras un skolēniem saprotamas pašnovērtējuma rubrikas kritiskās domāšanas, jaunrades un sadarbības prasmju līmeņa fiksēšanai.
	Dati, kas par to liecina: 
1. Starpdisciplināro projektu un integrēto mācību dienu apraksti.
2. Vadības un kolēģu stundu vērošanas protokoli.
3. Skolēnu aptauju rezultāti.
4. Metodisko sanāksmju protokoli un uzkrātā uzdevumu datubāze.


	PRIORITĀTE: Saskaņota pedagoģiskā darbība kvalitatīvai izglītības programmu īstenošanai.  (2027./2028. m. g.)

	ELEMENTS  “Izglītības programmu īstenošana”
	Plānotie sasniedzamie rezultāti un ieviešanas gaita

	
	Sasniedzamais rezultāts
	Kvalitatīvi: 
Pedagogu vidū ir saskaņota pieeja mācību satura plānošanai, caurviju prasmju attīstībai un vērtēšanas principiem, mazinot atšķirības starp dažādiem mācību priekšmetiem un klasēm.
Izglītības programmu īstenošanā tiek nodrošināta loģiska satura un prasmju pāreja starp sākumskolas un pamatskolas posmiem, novēršot mācību satura dublēšanos vai robu veidošanos.
Skolā darbojas atvērta un atbalstoša profesionālās pilnveides vide, kurā pedagogi regulāri vēro viens otra stundas, analizē darba praksi un sniedz konstruktīvu profesionālo atgriezenisko saiti.
Priekšmetu jomu skolotāji un vadības komanda strādā kā vienota komanda, izmantojot kopīgus stratēģiskos rīkus skolēnu mācīšanās grūtību vai satura apguves traucējumu novēršanai.

	
	
	Kvantitatīvi:
100%  pedagogu mācību gada laikā piedalās savstarpējā stundu vērošanā, novērojot un analizējot vismaz 2 kolēģu vadītās stundas.
Vismaz 1 reizi mēnesī tiek noorganizētas un fiksētas mācību jomu vai starpdisciplinārās skolotāju sanāksmes mācību satura saskaņošanai un labās prakses analīzei.
Vismaz 85% skolotāju  aptaujā apstiprina, ka pedagoģiskās darbības saskaņotība un atbalsts no kolēģu puses ir veicinājis viņu darba kvalitāti. 

	
	Veicamās darbības: 
Pārskatīt un aktualizēt skolas vienotās vadlīnijas stundu plānošanai, sasniedzamo rezultātu noformulēšanai un savstarpējās stundu vērošanas veidlapām.
Izveidot regulāru sanāksmju grafiku mācību jomu skolotājiem, lai saskaņotu starpdisciplināro tematu īstenošanu, vērtēšanas pieejas un mācību slodzes sadalījumu skolēniem.
Ieviest sistēmisku "kolēģis-kolēģim" stundu vērošanas plānu ar konkrētiem fokusa uzdevumiem (piemēram, atgriezeniskā saite, diferencēšana vai caurviju prasmes) un tam sekojošu refleksijas diskusiju.
Organizēt mērķtiecīgas sākumskolas un pamatskolas skolotāju kopīgās sanāksmes 4. un 7. klašu posmos, lai analizētos pārejas posmu rezultātus un saskaņotu prasību pēctecību.
	Dati, kas par to liecina: 
1. Mācību priekšmetu tematiskie plāni.
2. Savstarpējās stundu vērošanas veidlapas un protokoli.
3. Mācību jomu sanāksmju protokoli.
4. Pedagogu aptauju rezultāti

	PRIORITĀTE: Komandas sadarbība, zināšanu apmaiņa un sistēmiska pieredzes pārnese.  (2028./2029. m. g.)

	ELEMENTS  
” Pedagogu profesionālā kapacitāte”
	Plānotie sasniedzamie rezultāti un ieviešanas gaita

	
	Sasniedzamais rezultāts
	Kvalitatīvi: 
Skolas kolektīvā valda uzticēšanās un atsaucības vide, kurā pedagogi dabiski dalās ar mācību materiāliem, izdošanos un arī izaicinājumiem, veicinot kopīgu skolas izaugsmi.
Skolā darbojas mentoru un atbalsta sistēma, kas atvieglo jauno pedagogu iekļaušanos skolas vidē, novērš pārslodzes riskus un saglabā pedagoģisko pēctecību.
Kursos, semināros vai projektos iegūtās atziņas un rīki netiek atstāti skolotāja privātajā praksē, bet tiek sistēmiski prezentēti un ieviesti skolas līmenī.
Skolotāji mērķtiecīgi sadarbojas starppriekšmetu komandās, kopīgi plānojot mācību saturu, integrētās stundas un skolas mēroga pasākumus.

	
	
	Kvantitatīvi: 
Mācību gada laikā tiek noorganizētas vismaz 4 skolas iekšējās pieredzes apmaiņas darbnīcas ("skolotājs māca skolotāju"), kurās pedagogi dalās ar labo praksi.
100% jauno pedagogu  ir nodrošināti  mentori vai piesaistītu atbalsta kolēģi pirmajā mācību gadā.
Vismaz 80% skolotāju aktīvi papildina un izmanto vienoto skolas digitālo mācību resursu un metožu krātuvi.
Vismaz 85% skolotāju aptaujā apstiprina, ka komandas sadarbība un pieredzes apmaiņa skolā ir pietiekama un atbalstoša viņu ikdienas darbā.

	
	Veicamās darbības: 
Izveidot un uzturēt pārskatāmu skolas datubāzi (piem.:, Google Drive), kurā pedagogi strukturēti uzkrāj un koplieto stundu plānus, vērtēšanas rubrikas un darba lapas.
Ieviest regulāras mācības, kurās pedagogi, kas apmeklējuši kursus vai izmēģinājuši jaunu rīku, iepazīstina kolēģus ar gūtajām atziņām un metodēm.
Izstrādāt mentora atbalsta plānu jaunajiem skolotājiem, paredzot regulāras atbalsta tikšanās, abpusēju stundu vērošanu un analīzi, kā arī emocionālo atbalstu adaptācijas periodā.
Iekļaut skolas darba kārtībā saskaņotu laiku un telpu starpdisciplināro jomu skolotāju sadarbībai, ļaujot kopīgi plānot mācību tēmas, projektus un starppriekšmetu uzdevumus.
	Dati, kas par to liecina: 
1. VIIS dati (pedagogu izglītība).
2. Iekšējo pieredzes apmaiņas semināru apmeklējuma reģistri.
3. Mentoru atbalsta plāni jaunajiem pedagogiem.
4. Skolotāju aptauju rezultāti.
5. Skolas digitālā mācību resursu krātuve (lietojuma dati).




	3. KATEGORIJA: IEKĻAUJOŠA VIDE

	PRIORITĀTE: Iekļaujošas vides un labbūtības veicināšana, balstoties skolas pamatvērtībās.  (2026./2027. m. g.)

	ELEMENTS  “Drošība un psiholoģiskā labklājība”
	Plānotie sasniedzamie rezultāti un ieviešanas gaita

	
	Sasniedzamais rezultāts
	Kvalitatīvi: 
Skolas kopiena (skolēni, skolotāji, vecāki) izprot un ikdienas rīcībā, komunikācijā un lēmumos aktīvi atspoguļo skolas pamatvērtības.
Skolā valda savstarpējas cieņas un atbalsta gaisotne, kurā mazināti ņirgāšanās (mobinga) riski un ikviens jūtas psiholoģiski drošs.
Skolas personālam un skolēniem ir pieejami efektīvi resursi un atbalsta mehānismi stresa, izdegšanas un konfliktu savlaicīgai risināšanai.
Katram skolēnam tiek nodrošināta piederības sajūta, veicinot visu izglītojamo aktīvu līdzdalību skolas sabiedriskajā un mācību dzīvē.

	
	
	Kvantitatīvi: 
Katram skolēnam tiek nodrošināta piederības sajūta, veicinot visu izglītojamo aktīvu līdzdalību skolas sabiedriskajā un mācību dzīvē.
Reģistrēto un samilzušo konfliktu vai ņirgāšanās gadījumu skaits mācību gada laikā samazinās par vismaz 30%, ieviešot KIVA programmu.
100% klašu sarakstā katru mēnesi tiek īstenota vismaz viena mērķtiecīga klases stunda par sociāli emocionālajām prasmēm un skolas vērtībām.
Vismaz 80% skolotāju ir piedalījušies vismaz 1 profesionālās pilnveides seminārā par psihoemocionālo veselību, stresa vadību vai konfliktu risināšanu.

	
	Veicamās darbības: 
Izstrādāt un kopā ar skolēnu domi un vecākiem ieviest skaidrus, vērtībās balstītus skolas ikdienas līdzāspastāvēšanas un uzvedības noteikumus.
Integrēt mācību un ārpusstundu procesā mērķtiecīgu anti-mobinga programmu (KIVA pogrammu) un regulāras nodarbības empātijas, emociju regulācijas un cieņpilnas komunikācijas attīstībai.
Apmācīt atbalsta personālu un klases audzinātājus sarunu un mediatora metožu izmantošanā, nodrošinot savlaicīgu un konstruktīvu konfliktu risināšanu.
Organizēt regulāras supervīzijas, un izglītojošas darbnīcas skolotājiem par stresa vadību, darba un privātās dzīves līdzsvaru un savstarpējo atbalstu kolektīvā.

	Dati, kas par to liecina: 
1. Skolēnu un vecāku s aptaujas (vide, drošība, mikroklimats).
2. Klases stundu tematu plāns un apmeklējuma uzskaite.
3. Dati VIIS (izglītība)

	PRIORITĀTE: Individuālā atbalsta sistēmas un diferencētas mācīšanās stiprināšana. (2027./2028. m.g.)

	ELEMENTS  “Pieejamība”
	Plānotie sasniedzamie rezultāti un ieviešanas gaita

	
	Sasniedzamais rezultāts
	Kvalitatīvi: 
Pedagogi mācību stundās mērķtiecīgi izmanto diferencētus uzdevumus, metodes un resursus, pielāgojot darbu gan skolēniem ar mācīšanās grūtībām, gan skolēniem ar augstiem sasniegumiem.
Skolā darbojas skaidra un nepārtraukta sistēma mācīšanās grūtību vai talantu savlaicīgai atpazīšanai un atbilstošu atbalsta pasākumu nodrošināšanai.
Izglītojamie izjūt savām spējām atbilstošu izaicinājuma līmeni, kas mazina trauksmi, veicina piederības sajūtu un stiprina pārliecību par saviem spēkiem.
Skolotāji un atbalsta speciālisti (logopēds, psihologs, speciālais pedagogs, pedagoga palīgs) strādā vienotā komandā, kopīgi plānojot un novērtējot individualizēto atbalsta pasākumu efektivitāti.

	
	
	Kvantitatīvi: 
Vismaz 80% skolēnu, kuriem izstrādāts IIP vai piemēroti atbalsta pasākumi, mācību gada laikā uzrāda uzlabojumu vai stabilu sniegumu problēmjomās
Vismaz 85% no vadības un skolotāju vērotajām mācību stundām fiksēta mērķtiecīga mācību satura, procesa vai rezultāta diferencēšana.
100% skolēnu ar speciālajām vajadzībām vai mācīšanās grūtībām vismaz 2 reizes gadā tiek noorganizēta kopsapulce (skolotājs, atbalsta speciālists, vecāks) progresa izvērtēšanai.
100% skolotāju izstrādā un skolas metodisko materiālu krātuvē ievieto diferencētu uzdevumu kopas vismaz 3 sarežģītības līmeņos katrā pamattēmā.

	
	Veicamās darbības: 
Izstrādāt skaidru un vienkāršu kārtību mācīšanās grūtību vai izcilības proaktīvai atbalsta piesaistei.
Izstrādāt un digitāli uzkrāt daudzlīmeņu uzdevumus, praktiskos materiālus lietošanai mācību stundās.
Iekļaut skolotāju darba kārtībā regulāras ikmēneša konsultācijas ar skolas atbalsta personālu, lai plānotu stundu pielāgojumus un pārskatītu atbalsta plānu efektivitāti.
Organizēt mērķtiecīgas iekšējās mācības un pieredzes apmaiņas darbnīcas par dažādu mācīšanās stilu, spēju līmeņu un speciālo vajadzību integrēšanu vispārizglītojošajā stundā.
	Dati, kas par to liecina: 
1. Individuālie izglītības plāni.
2. Atbalsta pasākumu dokumentācija.
3. Stundu vērošanas dati (diferenciācija)
4. Atbalsta komandas dokumenti. 
5. Skolēnu, vecāku aptauju rezultāti.

	PRIORITĀTE: Mācību resursu un materiāltehniskās bāzes mērķtiecīga paplašināšana.   (2026.-2027.m.g. - 2028./2029. m.g.)

	Elements “Infrastruktūra un resursi”
	Plānotie sasniedzamie rezultāti un ieviešanas gaita

	
	Sasniedzamais rezultāts
	Kvalitatīvi: 
Mācību priekšmetu kabineti un bibliotēka ir aprīkoti ar mūsdienīgiem, saskaņotiem un kvalitatīviem mācību līdzekļiem, kas pilnībā atbalsta kompetenču pieejā balstīta satura īstenošanu.
Skolēniem ir brīva piekļuve mūsdienīgam laboratoriju aprīkojumam un uzskates līdzekļiem, kas veicina pētniecisko prasmju, eksperimentēšanas un radošuma attīstību stundās.
Digitālie resursi un interaktīvā materiāltehniskā bāze tiek mērķtiecīgi izmantota ikdienas mācību procesā, padarot stundas saistošākas un elastīgākas.
Skolā ir izveidota skaidra un ērta resursu uzskaites, koplietošanas un pieejamības sistēma, kas ļauj visiem pedagogiem un skolēniem vienlīdzīgi izmantot pieejamo infrastruktūru un materiālus.

	
	
	Kvantitatīvi: 
100% pedagogu mācību gada laikā saņem prioritāri pieprasītos jaunos mācību līdzekļus vai aprīkojumu saskaņā ar apstiprināto budžeta plānu.
Vismaz 85% skolas skolotāju ikdienā regulāri izmanto no jauna iegādātos digitālos resursus, interaktīvos ekrānus vai laboratoriju komplektus.
Vismaz 80% pedagogu un skolēnu ikgadējā aptaujā apstiprina, ka mācību stundās un ārpusstundu darbā ir pieejami visi nepieciešamie materiālie un tehniskie resursi.
100% skolēnu ir nodrošināti ar nepieciešamajiem drukātajiem un/vai digitālajiem mācību līdzekļiem katrā mācību priekšmetā.

	
	Veicamās darbības: 
Mācību gada sākumā veikt detalizētu skolas resursu inventarizāciju un apkopot skolotāju pieprasījumus, izveidojot prioritāro pirkumu sarakstu.
Saskaņot skolas budžeta līdzekļu sadali un piesaistīt papildu finansējumu (projekti, pašvaldības programmas), lai pilnveidotu mācību priekšmetu kabinetus. 
Izveidot pārskatāmu skolas iekšējo reģistru (piemēram, digitālu rezervācijas kalendāru) mobilo datortehnikas vienību, eksperimentu komplektu un pārnēsājamo iekārtu ērtai koplietošanai.
Noorganizēt praktiskas darbnīcas un apmācības skolotājiem par jauniegādātās tehnikas, laboratoriju aprīkojuma un digitālo mācību platformu efektīvu integrēšanu stundās.
	Dati, kas par to liecina: 
1. Skolas resursu inventarizācijas saraksts.
2. Budžeta plānošanas dokumentācija.
3. Aprīkojuma rezervācijas un lietošanas reģistrs.
4. Skolotāju aptauju un pieredzes apmaiņas darbnīcu dati.



	4.KATEGORIJA: LABA PĀRVALDĪBA

	PRIORITĀTE: Mērķtiecīga sadarbība ar vietējās kopienas un sadarbības partneriem, veicinot karjeras izglītību un attīstot nākotnes prasmes. (2026./2027. m. g.)

	ELEMENTS  “Administratīvā efektivitāte
	Plānotie sasniedzamie rezultāti un ieviešanas gaita

	
	Sasniedzamais rezultāts
	Kvalitatīvi: 
Skolēniem izveidojas apzināta izpratne par mūsdienu darba tirgu, dažādām profesijām un nākotnes prasmēm personīgās pieredzes un kopienas pārstāvju stāstu ietekmē.
Skolai ir izveidota aktīva sadarbība ar vietējiem uzņēmumiem, nevalstiskajām organizācijām un kultūras iestādēm, kas regulāri iesaistās mācību procesa bagātināšanā.
Skolēni aktīvi līdzdarbojas vietējās kopienas iniciatīvās un projektos, attīstot sociālās, organizatoriskās un sadarbības prasmes reālā vidē.
Pedagogi mērķtiecīgi izmanto vietējās kopienas resursus (objektus, uzņēmumus, dabas takas), lai organizētu mācību stundas un pētnieciskos darbus ārpus klases telpām.
Iestādes padome iesaistās izglītības iestādes darba plānošanā un īstenošanā.   

	
	
	Kvantitatīvi: 
Aktīvi uzturētas vismaz 2 sadarbības vienošanās ar vietējās kopienas uzņēmumiem, iestādēm vai NVO.
100% 1.–9. klašu skolēnu mācību gada laikā piedalās vismaz 2 karjeras vai kopienas atbalstītās ārpusstundu/ mācību aktivitātēs (piemēram, "Ēnu dienās", uzņēmumu apmeklējumos, vieslektoru nodarbībās).
Katra mācību joma gada laikā noorganizē vismaz 2 mācību stundas vai praktiskās nodarbības, izmantojot kopienas partneru infrastruktūru vai resursus.
Vismaz 85% 7.–9. klašu skolēnu un viņu vecāku aptaujā apstiprina, ka partneru iesaiste ir palīdzējusi labāk izprast nākotnes prasmju nozīmi un tālākizglītības iespējas.
Vismaz1reizi semestrī organizēti izglītojamiem preventīvi drošības pasākumi sadarbībā ar VUGD, Valsts vai Pašvaldības policijas u.c. institūciju/iestāžu pārstāvjiem.

	
	Veicamās darbības: 
Organizēt regulāras meistarklases, vieslekcijas un pieredzes stāstus, kuros vietējie uzņēmēji un dažādu nozaru eksperti iepazīstina skolēnus ar nākotnes prasmēm un savu profesiju.
Saskaņot mācību priekšmetu tematiskos plānus ar mācību vizītēm vietējos uzņēmumos un iestādēs, padarot izbraukuma nodarbības par mērķtiecīgu tēmas apguves daļu. 
Izstrādāt un kopā ar vietējām organizācijām vai pašvaldību īstenot vismaz vienu skolas mēroga projektu (piemēram, labiekārtošanas akcijai, labdarības pasākumu vai pētījumu par apkaimes vēsturi/vidi).
Turpināt veidot ar Skolas padomi vecāku dienas pasākumus.
Turpinās sadarbība ar sadraudzības pilsētu Ķelne-Reizīku.
	Dati, kas par to liecina: 
1. Skolēnu un vecāku aptauju rezultāti.
2. Skolas tīmekļa vietnes un pasākumu publikācijas.

	PRIORITĀTE:  Vadības komandas sadarbība un pedagoģiskā līderība. (2027./2028. m.g.)

	ELEMENTS  “Vadības profesionālā kapacitāte”
	Plānotie sasniedzamie rezultāti un ieviešanas gaita

	
	Sasniedzamais rezultāts
	Kvalitatīvi: 
Vadības komanda darbojas saskaņoti, deleģējot atbildību un atbalstot skolotāju līderību mācību jomās, kas veicina proaktīvu skolas kultūru.
Vadības lēmumi un attīstības plānošana tiek balstīta sistēmiskā mācību sasniegumu, vērošanas datu un kopienas atgriezeniskās saites analīzē.
Vadības komandas un pedagogu komunikācija ir balstīta atvērtībā, uzticēšanā un konstruktīvā profesionālajā atbalstā, mazinot stresu kolektīvā.
Skolas direktors un vietnieki nodrošina skaidru prioritāšu pārnesi ikdienas darbā, panākot vienotu izpratni par skolas mērķiem visos līmeņos.

	
	
	Kvantitatīvi: 
Vadības komanda mācību gada laikā novēro un sniedz atgriezenisko saiti par vismaz 2 stundām katram skolotājam.
Vismaz  reizi semestrī tiek noorganizētas un fiksētas vadības darba sanāksmes stratēģisko jautājumu plānošanai.
Vismaz 85% skolotāju ikgadējā aptaujā vadības komandas darbu un sniegto atbalstu novērtē kā efektīvu un izaugsmi veicinošu.
Vismaz 90% no attiecīgajam mācību gadam plānotajiem vadības rīcības plāna uzdevumiem tiek īstenoti noteiktajos termiņos.

	
	Veicamās darbības: 
Aktualizēt vadības komandas pienākumu sadali, nostiprinot konkrētas atbildības par pedagoģisko procesu, metodisko darbu un atbalsta sistēmām.
Ieviest strukturētu stundu vērošanas plānu un veidlapas, nodrošinot, ka pēc katras novērotās stundas notiek analītiska un atbalstoša saruna ar skolotāju.
Ieviest regulāru mācību un disciplīnas datu izvērtēšanas procesa kārtību, izmantojot analīzes rezultātus turpmāko pedagoģisko lēmumu pieņemšanā.
	Dati, kas par to liecina: 
1. Stundu vērošanas dati.
2. Skolotāju aptaujas rezultāti.
3. Darba plāns.
4. Pedagoģiskās sēdes protokoli.
5. Fokusgrupas.

	
PRIORITĀTE: Digitālo risinājumu un procesu automatizācijas paplašināšana. (2028./2029. m.g)


	ELEMENTS  “Atbalsts un sadarbība”
	Plānotie sasniedzamie rezultāti un ieviešanas gaita

	
	Sasniedzamais rezultāts
	Kvalitatīvi: 
Skolas iekšējās procedūras, dokumentu aprite un datu uzskaite kļūst efektīvāka un ātrāka, ļaujot pedagogiem un vadībai vairāk laika veltīt tiešajam pedagoģiskajam darbam.
Pedagogi dabiski un jēgpilni izmanto digitālās platformas un rīkus mācību procesa diferencēšanai, interaktivitātei un skolēnu pašvadītai mācīšanās veicināšanai.
Skolā tiek nodrošināta vienota, droša un standartizēta datu piekļuve lietotājiem (skolotājiem, skolēniem, vecākiem), mazinot informācijas zuduma vai dublēšanās riskus.
Digitālie kanāli nodrošina operatīvu, skaidru un strukturētu informācijas apmaiņu starp skolas vadību, skolotājiem, skolēniem un viņu vecākiem.

	
	
	Kvantitatīvi: 
Vismaz 80% no skolas iekšējās dokumentācijas tiek apstrādāti un uzglabāti digitālā formātā.
100% skolas pedagogu ikdienas darbā regulāri izmanto vismaz vienu  digitālo mācību platformu (piemēram, Soma.lv, Uzdevumi.lv).
Vismaz 90%  skolotāju mācību gada laikā piedalās vismaz 2 iekšējās vai ārējās apmācībās par digitālajiem rīkiem un procesu automatizāciju.
Iknedēļas administratīvo ziņojumu un mācību sasniegumu kopsavilkumu sagatavošanai nepieciešamais laiks samazinās par vismaz 50%, pateicoties automatizētajām veidnēm.

	
	Veicamās darbības: 
Apzināt ikdienas manuālos un administratīvos procesus  pārskati, atbalsta plānu aizpildīšanau u.c.) un izstrādāt to digitālās transformācijas plānu.
Standartizēt skolas iekšējās saziņas, failu glabāšanas un dokumentu saskaņošanas platformu (Google Workspace), nodrošinot vienotas piekļuves tiesības.
Izstrādāt automatizētas anketas, atskaites un digitālos reģistrus atbalsta komandas un metodiskā darba organizēšanai.
Organizēt praktiskus mikro-seminārus un pieredzes apmaiņu skolotājiem par e-vides rīku (piemēram, automatizēto testu, digitālo vērtēšanas rubriku un datu apstrādes formu) efektīvu pielietošanu stundās.
	Dati, kas par to liecina: 
1. Digitālās transformācijas plāns un procesu apraksti.
2. Skolotāju aptauju rezultāti par digitālo rīku lietošanu.
3. Iekšējo apmācību apmeklējuma uzskaite.



V. IZGLĪTĪBAS IESTĀDES VADĪTĀJA PROFESIONĀLĀS DARBĪBAS MĒRĶI UN UZDEVUMI 2026.–2029.GADAM
	Mērķis
	Uzdevumi

	5.1. Nodrošināt efektīvu izglītības procesa pārvaldību, kas vērsta uz katra izglītojamā individuālo izaugsmi un stipro pušu attīstīšanu.
	5.1.1. Nodrošināt izglītojamo individuālo vajadzību apzināšanu un efektīvus pasākumus izaugsmes veicināšanai.
5.1.2. Pilnveidot mācību sasniegumu monitorēšanu, ieviešot izglītojamā izaugsmi veicinošu vērtēšanas pieeju un regulāru atgriezenisko saiti.
5.1.3. Attīstīt izglītojamo pašvadītas mācīšanās principus, efektīvi izmantojot IT resursus un digitālās platformas.
5.1.4. Organizēt karjeras izglītības pasākumus un individuālās konsultācijas izglītojamo karjeras vadības prasmju attīstīšanai.

	5.2. Nodrošināt pedagogu resursus un efektīvu pedagogu profesionālās kompetences pilnveidi.
	5.2.1. Plānot un nodrošināt nepieciešamos pedagoģiskos resursus izglītības programmu kvalitatīvai īstenošanai.
5.2.2. Pilnveidot vadītāja un vadības komandas kompetenci iestādes administratīvās efektivitātes un darbības tiesiskuma nodrošināšanā.
5.2.3. Nodrošināt pedagogiem metodisko atbalstu iestādē, novadā un valstī izveidotās metodiskā atbalsta sistēmas ietvaros.
5.2.4. Veidot vienotu pedagogu izpratni par efektīvu mācību procesu, kvalitatīvu mācību stundu un izglītojamo sasniegumu vērtēšanu.
5.2.5. Organizēt pedagoģisko kolektīvu vienojošus un sadarbību veicinošus pasākumus.

	5.3. Nodrošināt visu ieinteresēto mērķgrupu kvalitatīvu iesaisti skolas darba izvērtēšanā un attīstības plānošanā.
	5.3.1. Izvēlēties skolas vajadzībām un iespējām atbilstošākos kvalitatīvos un kvantitatīvos indikatorus pašvērtēšanas un plānošanas procesa nodrošināšanai.
5.3.2. Stiprināt vadības komandas un atbalsta komandas profesionālo kapacitāti un lomu iestādes pārvaldībā, deleģējot pienākumus un nosakot skaidras atbildības jomas.
5.3.3. Nodrošināt visu mērķgrupu iesaisti skolas darba izvērtēšanas un attīstības plānošanas procesā.



VI. AUDZINĀŠANAS DARBA PRIORITĀRIE UZDEVUMI
Uzdevumi un vērtības noteikti saskaņā ar Ministru kabineta 15.07.2016. noteikumiem Nr. 480 "Izglītojamo audzināšanas vadlīnijas un informācijas, mācību līdzekļu, materiālu un mācību un audzināšanas metožu izvērtēšanas kārtība" un Ērgļu pamatskolas audzināšanas noteiktajām vērtībām – atbildība, patstāvība, sadarbība  un Ērgļu pamatskolas pamatizglītības programmā paredzētās klases stundās aplūkojamās tēmas “Sevis izzināšana un pilnveidošana”, “Piederība valstij un pilsoniskā līdzdalība”, “Veselība, vide un drošība”, “Karjeras izvēle”.
	
	2026./2027.
	2027./2028.
	2028./2029.

	Prioritārie uzdevumi
	Drošas fiziskās un emocionālās vides nodrošināšana.
Labbūtības veicināšana izglītības procesā iesaistītajām pusēm, izvērtējot aktuālos riskus.
	Veidot skolēnu izpratni par karjeras izglītības nozīmi personības izaugsmē, sekmējot izglītojamo motivāciju, individuālo kompetenču pilnveidi, spēju un talantu attīstību.
	Izkopt veselību, emocionālo un fizisko drošību veicinošus paradumus, nodrošinot emocionālo labbūtību.

	Sasniedzamie rezultāti
	Izglītojamiem ir izpratne un tiek akceptētas iekšējās kārtības noteikumos ietvertās saskarsmes kultūras normas.
Katrs izglītojamais saņem individualizētu pieeju savu spēju attīstībai.
Iedzīvinātas vērtības un tikumi izglītojamo, pedagogu un vecāku savstarpējās attiecībās: atbildība, patstāvība, sadarbība.
	Pilnveidota sadarbība ar vecākiem uzvedības kultūras, emociju, vadības prasmju un atbildības attīstīšanā.
Veidota izglītojamo izpratne un pozitīva attieksme pret iekšējās kārtības noteikumos ietverto saskarsmes kultūras normu ievērošanu.
	Izglītojamie apzinās savas personības pozitīvās rakstura iezīmes un prot tās lietot saskarsmē ar citiem.
Izglītojamie izprot drošību un veselību kā vērtību savas personības attīstībā.
Attīstītas pašvadības prasmes, plānojot un organizējot savu laiku, lai sasniegtu savus mērķus un vajadzības.



VII. ATTĪSTĪBAS PLĀNA IZPILDES MONITORINGS
Attīstības plāna darbības periodā Ērgļu pamatskola izstrādā ikgadēju rīcības plānu, kas nosaka izvirzīto prioritāšu, mērķu un tiem pakārtoto uzdevumu īstenošanai paredzētās darbības. Rīcības plāns nosaka tajā plānoto pasākumu atbildīgos, iesaistītās puses un īstenošanas termiņus.
Ikgadējo rīcības plānu līdz katra mācību gada sākumam izskata iestādes Pedagoģiskās padomes un Iestādes padomes sēdēs, izvērtējot konkrētā mācību gadā noteikto prioritāšu un uzdevumu īstenošanu.
Izglītības iestāde vismaz reizi mācību gadā aktualizē stratēģisko mērķu rezultatīvo rādītāju statusu un analizē to ietekmējošos faktorus.
Plānošanas perioda noslēgumā (2029.gadā) iestāde izstrādā un normatīvo aktu noteiktajā kārtībā saskaņo nākamo attīstības plānu ar dibinātāju.

	ATTĪSTĪBAS PLĀNS
Sasniedzamie mērķi un uzdevumi
	    IKGADĒJAIS RĪCĪBAS PLĀNS
Iepriekšējā gada analīze, pasākumi
	
  STARPPOSMA IZVĒRTĒJUMS
Sasniedzamo rezultātu analīze un korekcijas pēc nepieciešamības



Izglītības iestādes direktore                                                                           G.Kraukle

	IZSKATĪTS
Pedagoģiskās padomes 27.05.2026. sēdē
(protokols Nr.4)
	IZSKATĪTS
Iestādes padomes 12.05.2026. sēdē
(protokols Nr.8)


SASKAŅOTS
Madonas novada pašvaldības domes 27.08.2026. sēdē
(lēmums Nr. 480, protokols Nr. 12, 22. p.)

                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                            
ATTĪSTĪBAS PLĀNA GROZĪJUMI, PAPILDINĀJUMI
	Datums
	Rīkojuma numurs
	Pamatojums
	Grozījumu, papildinājumu saturs
	Laiks
	Atbildība

